**PROFESSIONAL programmas noteikumi**

PROFESSIONAL programmu esam izstrādājuši ar mērķi sniegt juridiskām personām piemērotākos piedāvājumus dažādu projektu realizēšanā, neatkarīgi vai klients pārstāvat celtniecības, arhitektūras, dizaina uzņēmumus, esat neliels celtnieks vai publiskā sektora pārstāvis.

PROFESSIONAL programma darbojas SIA Reaton (Reaton) tirdzniecības vietās:

* Reaton apdares materiālu veikalā: Čiekurkalna 2.līnija 74, Rīga, LV-1026;
* mc2 interjera un delikatešu centrā – apdares un interjera nodaļās, Krasta ielā 68a, Rīgā, LV-1019;

Ar PROFESSIONAL karti klients saņem fiksētu atlaidi no preču/pasūtījuma standarta cenas:

* 20% atlaide\* visiem apdares materiāliem Reaton apdares materiālu veikalā;
* 20% atlaide\* mc2 interjera un delikatešu centra apdares materiālu un interjera nodaļās;

 \*20% atlaide nesummējas ar citiem atlaižu piedāvājumiem.

Esot PROFESSIONAL programmas dalībnieks, klients regulāri saņems labākos akciju piedāvājumus.

Karti ir iespējams noformēt Reaton apdares materiālu veikalā un mc2 interjera un delikatešu centrā vai aizpildot pieteikuma anketu Reaton tīmekļa vietnē: [www.reaton.lv](http://www.reaton.lv).

Reaton patur tiesības jebkurā laikā un bez brīdinājuma vienpusēji mainīt un precizēt PROFESSIONAL programmas noteikumus atbilstoši programmas attīstībai un pilnveidei un ievērojot šos noteikumus. Reaton informē par izmaiņām un precizējumiem savā tīmekļa vietnē: [www.reaton.lv](http://www.reaton.lv). Jaunākā programmas noteikumu redakcija ir pieejama Reaton apdares materiālu veikalā un tīmekļa vietnē: [www.reaton.lv](http://www.reaton.lv).

1. **VISPĀRĪGIE NOTEIKUMI**
	1. Šie noteikumi ir dokuments, kas regulē vispārējos noteikumus dalībai PROFFESIONAL programmā, kā arī nosaka PROFESSIONAL kartes izdošanas un lietošanas noteikumus, un sniedz informāciju par ar to saistīto personas datu apstrādi;
	2. PROFESSIONAL karte ir nebankas karte, tā ir atlaižu karte, kuru piedāvā Reaton;
	3. Karte piešķir tās īpašniekiem atlaides, priekšrocības;
	4. Lai pieteiktos PROFESSIONAL programmai un saņemtu PROFESSIONAL karti, klientam ir jāizpilda un jāparaksta pieteikuma anketa;
	5. Lai kļūtu par PROFESSIONAL programmas dalībnieku un saņemtu PROFESSIONAL karti, ir jāizpilda pieteikuma anketa savā un/vai uzņēmuma vārdā;
	6. PROFESSIONAL karti var izmantot un priekšrocības saņemt tikai PROFESSIONAL programmas dalībnieks.
2. **KARTES IZSNIEGŠANA**
	1. PROFESSIONAL karti atbilstoši šiem noteikumiem izsniedz Reaton apdares materiālu veikalā Čiekurkalna 2.līnija 74, Rīga, LV-1026 vai mc2 interjera un delikatešu centrā, Krasta ielā 68a, Rīgā, LV-1050.
	2. PROFESSIONAL karte ir pieejama juridiskām personām kā būvniecības un interjera projektu īstenotājiem;
	3. Ja klients anketā nav norādījis ar zvaigznīti (\*) atzīmēto informāciju un/vai nav anketu parakstījis, vai, ja uzskatāms, ka tajā norādītā informācija nav patiesa, klientam dalība PROFESSIONAL programmā var tikt atteikta, un Reaton ir tiesības atteikt kartes izdošanu vai bloķēt karti bez papildu brīdinājuma;
	4. Iesniedzot pieteikuma anketu, Reaton darbinieks var pieprasīt klientam uzrādīt personu apliecinošu dokumentu, lai pārbaudītu tā identitāti, kā arī apliecinošu dokumentu, kas apliecina piederību pieteikuma anketā minētajam uzņēmumam;
	5. Kartei nav derīguma termiņa;
	6. Kartes nolietošanās gadījumā (tā ir zaudējusi savas magnētiskās īpašības vai vairs nedarbojas), tā tiek aizstāta uz jaunu PROFESSIONAL karti 14 (četrpadsmit) darba dienu laikā, aizpildot un iesniedzot pieteikumu Reaton apdares materiālu veikalā. Nolietotas kartes gadījumā, tā tiek aizstāta ar jaunu karti bez maksas;
	7. Kartes nozaudēšanas vai sabojāšanas gadījumā, jaunas kartes izgatavošanas izmaksas ir 2.50 EUR;
	8. Ja karte ir nozagta vai nozaudēta, par zādzības, nozaudēšanas gadījumu Reaton ir jāinformē, sazinoties pa tālr.: (+371) 25777771 vai (+371) 20405577, rakstot e-pastu: apdare@reaton.lv vai info@mc2.lv. Kā arī variet informēt Reaton darbinieku uz vietas Reaton apdares materiālu veikalā Čiekurkalna 2.līnija 74, Rīga vai mc2 interjera un delikatešu centrā, Krasta ielā 68a, Rīgā, LV-1050.
	9. Ja mainās kartes īpašnieka kontaktinformācija, Reaton ir jāinformē, sazinoties pa tālr.: (+371) 25777771 vai (+371) 20405577, rakstot e-pastu: apdare@reaton.lv vai info@mc2.lv. Kā arī variet informēt Reaton darbinieku uz vietas Reaton apdares materiālu veikalā Čiekurkalna 2.līnija 74, Rīga vai mc2 interjera un delikatešu centrā, Krasta ielā 68a, Rīgā, LV-1050.
3. **KARTES LIETOŠANAS NOSACĪJUMI**
	1. Karte ir personalizēta un to atļauts lietot tikai personai, kura ir reģistrējusi karti vai, kura ir pieteikuma anketā minētā uzņēmuma pārstāvis. Reaton darbinieki ir tiesīgi lūgt kartes īpašniekam uzrādīt personu apliecinošu dokumentu;
	2. Reaton neuzņemas atbildību par gadījumiem, kad kartes un/vai ar kartēm saistītie dati tiek nodoti lietošanai/izpausti kādai citai personai klienta darbības vai bezdarbības rezultātā, kā arī par gadījumiem, kad netiek nekavējoties ziņots par kartes zādzību vai nozaudēšanu, kā noteikts šajos noteikumos;
	3. Karte ir derīga tikai Reaton noteiktajās tirdzniecības un/vai pakalpojumu sniegšanas vietās. Reaton ir tiesības mainīt tirdzniecības vietu un/vai pakalpojumu sniegšanas vietu skaitu un sarakstu bez iepriekšēja brīdinājuma;
	4. Jebkādas atlaides/piedāvājumi PROFESSIONAL programmas ietvaros ir spēkā tikai, uzrādot PROFESSIONAL karti;
	5. Informācija par atlaidēm var tikt publicēta Reaton tīmekļa vietnē un/vai citos informācijas avotos;
	6. Ja klients ir sniedzis savu piekrišanu, informācija par PROESSIONAL programmas un citiem piedāvājumiem, tiks nosūtīti klientam vai tā pārstāvētajam uzņēmumam, kas ir norādīts pieteikuma anketā. Piedāvājumi tiks nosūtīti e-pasta un/vai teksta (sms) ziņu veidā;
	7. Kartes īpašnieks vai programmai reģistrētā uzņēmuma pārstāvji var izmantot atlaides tikai tad, ja uzrāda karti pirms preču vai pakalpojumu apmaksas vai pasūtīšanas;
	8. Karte nav izmantojama kopā ar jebkuru citu derīgu Reaton izdotu atlaižu karti.
	9. Atlaides nav apvienojamas ar citu lojalitātes karšu, programmu piedāvātajām atlaidēm;
	10. Konstatējot jebkādas neprecizitātes darījumu pārskatā, kartes īpašniekam ir jāinformē Reaton par kļūdām un/vai citām neprecizitātēm, ierodoties Reaton apdares materiālu veikalā vai mc2 interjera un delikatešu centrā. Vai sazinoties ar Reaton tirdzniecības vietām pa tālr.: (+371) 25777771, (+371) 20405577, e-pastu: apdare@reaton.lv, info@mc2.lv.
4. **PERSONAS DATU APSTRĀDE**
	1. Privātuma politikā SIA Reaton, Reģ. Nr. 40003015277, juridiskā adrese: Čiekurkalna 2.līnijā 74, Rīga, Latvija, LV-1026, kas ir privātuma politikā aprakstītās personas datu apstrādes pārzinis, sniedz informāciju par to, ka SIA Reaton veic fizisko personu datu apstrādi, tajā skaitā aizsargā Reaton rīcībā esošos klientu personas datus;
	2. Datu apstrādes kontrolieris: SIA Reaton, reģ. Nr. 40003015277. Adrese: Čiekurkalna 2.līnija 74, Rīga LV-1026;
	3. SIA Reaton apkopo personas datus, kuri ir iesniegti SIA Reaton vai kurus SIA Reaton iegūst sadarbības laikā: vārds, uzvārds, adrese un kontaktinformācija, tostarp e-pasta adrese un tālruņa numurs, mobilā tālruņa numurs, adrese (valsts, pilsēta/ciems, iela, mājas un dzīvokļa numurs), pirkumu vēsture (t.i., pirkuma datums un laiks, vieta, summa un citi dati par pirkumu), kā arī cita personīgā informācija, kura ir norādīta anketā, kura var tikt apstrādāta, lai nodrošinātu PROFESSIONAL programmu;
	4. SIA Reaton var apkopot šo informāciju dažādos veidos. Piemēram, dati var būt iegūti no klienta pases vai citiem personu apliecinošiem dokumentiem, vai apkopoti, izmantojot klienta aizpildīto pieteikuma anketu. SIA Reaton var arī apkopot klienta personas datus no trešajām personām. SIA Reaton var pieprasīt informāciju no trešajām personām. Dati var tikt glabāti dažādās vietās, ieskaitot personāldaļas sistēmas, IT sistēmas, tajā skaitā e-pastā;
	5. Personīgā informācija, kā norādīts iepriekš, ir nepieciešama, lai SIA Reaton varētu noformēt un izsniegt PROFESSIONAL karti un piemērot labākus iepirkšanās noteikumus. Lai piedalītos programmā, klientam ir jānorāda personīgā informācija pieteikuma anketas laukos, kas atzīmēta ar zvaigznīti. Ja anketa netiek aizpildīta noteiktajā kārtībā, tad klients nevar piedalīties programmā;
	6. Klienta personas datu izpaušana atsevišķām trešajām personām, iespējams, var notikt:
		1. nododot informāciju par klientu SIA Reaton sadarbības partneriem, kas sniedz SIA Reaton dažādus pakalpojumus, ar mērķi izpildīt klienta prasības, lai SIA Reaton klientam varētu nodrošināt klienta izvēlēto pakalpojumu (piemēram, preces remonta gadījumā);
		2. veicot preču piegādi;
		3. SIA Reaton nenodod informāciju par klientu trešajām personām, izņemot gadījumus, ja tas ir nepieciešams SIA Reaton likumīgo, līgumisko vai komercdarbības mērķu sasniegšanai, un, kad to atļauj vai nosaka Latvijas Republikā spēkā esošie normatīvie akti. Tāpat nepieciešamības gadījumā, lai izpildītu klienta pasūtījumu, SIA Reaton var nodot klienta personas datus ārpus Latvijas Republikas citiem SIA Reaton grupas uzņēmumiem vai citiem uzņēmumiem, kas ir SIA Reaton sadarbības partneri;
		4. Gadījumos, kad to nosaka Latvijas Republikā spēkā esošie un saistošie normatīvie akti, SIA Reaton var atklāt, piemēram, informāciju par klienta veiktajiem pirkumiem;
		5. Informācija var tikt atklāta:
			1. lai ievērotu Latvijas Republikā spēkā esošos un saistošos normatīvos aktus un tajos noteikto procesuālo kārtību;
			2. ja SIA Reaton labticīgi uzskata, ka atklāšana ir nepieciešama, lai aizsargātu SIA Reaton tiesības;
			3. lai aizsargātu klienta drošību vai citu personu drošību;
			4. lai novērstu un izmeklētu noziedzīgus nodarījumus;
			5. atbildot uz valsts iestāžu informācijas pieprasījumiem.
	7. Gadījumos, kad klienta saistību neizpildes vai nepienācīgas izpildes gadījumā SIA Reaton var ciest zaudējumus, SIA Reaton ir tiesības vērsties tiesā, Valsts policijā, apdrošināšanas kompānijās, pārsūtīt datus par klienta nenokārtotajām saistībām parādu piedziņas pakalpojumu sniedzējiem, kā arī juridisko pakalpojumu sniedzējiem;
	8. SIA Reaton ir iekšējā politika un kontrole, lai nodrošinātu, ka klienta dati netiek zaudēti, nejauši dzēsti, nepareizi izmantoti vai izpausti, un tiem nevar piekļūt personas, kurām nav piekļuves tiesību;
	9. Automatizētā profilēšana iekļauj klienta pieteikuma anketā norādīto personas datu novērtēšanu un klienta profila izveidi, lai noteiktu klienta vajadzības, identificētu un piedāvātu klientam preces un pakalpojumus, kas klientam varētu būt piemērotākie, atbilstoši klienta vajadzībām, un, lai lūgtu klienta atsauksmes (tostarp pa e-pastu un tālruni) par piedāvātajām precēm un pakalpojumiem, kas varētu klientam interesēt. Dažreiz tas tiek veikts, lai piedāvātu klientam preces un pakalpojumus klientam piemērotākā laikā un vietā, kas noteikti, pamatojoties uz klienta veikto pirkumu datumu, laiku un apmeklētajām tirdzniecības vietām;
	10. Klienta personas dati var tikt izmantoti SIA Reaton uzņēmumu grupas ietvaros iekšējiem administrēšanas mērķiem. Ja, aizpildot pieteikuma anketu, klients ir sniedzis savu piekrišanu, SIA Reaton var apstrādāt klienta personas datus tiešā mārketinga (tostarp ar e-pastu un tālruni īstenota) un automatizētās profilēšanas nolūkos. Šī apstrāde var tikt veikta, tikai pamatojoties uz klienta atļauju;
	11. Tiešā mārketinga paziņojumi (tostarp atsauksmju vaicājumi par precēm un pakalpojumiem) tiek nosūtīti, izmantojot tikai karšu īpašnieka norādīto kontaktinformāciju (tostarp ar e-pasts un tālruņa numurs);
	12. SIA Reaton saglabās datus 6 mēnešus pēc attiecīgā sadarbības procesa beigām. Šī perioda beigās klienta dati tiek dzēsti vai iznīcināti;
	13. Kā datu subjektam klientam ir vairākas tiesības:
		1. pēc pieprasījuma piekļūt un iegūt klienta datu kopiju;
		2. pieprasīt SIA Reaton mainīt nepareizus vai nepilnīgus datus;
		3. pieprasīt SIA Reaton izdzēst vai pārtraukt klienta datu apstrādi, piemēram, ja dati vairs nav vajadzīgi apstrādes nolūkos;
		4. Ja klients vēlas izmantot kādu no 4.13.1.-4.13.3.p. tiesībām, klientam ir jāsazinās ar SIA Reaton pa e-pastu: apdare@reaton.lv vai info@mc2.lv. Ja klients uzskata, ka SIA Reaton nav ievērojusi klienta tiesības uz datu aizsardzību, klients var iesniegt sūdzību Latvijas Republikas Valsts datu inspekcijā;
		5. Ja klients vēlas atjaunināt vai papildināt savus datus, klients var nosūtīt informāciju par izmaiņām uz e-pastu: apdare@reaton.lv vai info@mc2.lv. Pirms izmaiņu nosūtīšanas, klientam ir atkārtoti jāapstiprina šie noteikumi.
5. **PROGRAMMAS DALĪBNIEKA PIENĀKUMI**
	1. Pieteikuma anketā sniegt precīzu un patiesu informāciju un savlaicīgi atjaunot informāciju, izmaiņu gadījumos. Klients ir atbildīgs par visām sekām, kas varētu rasties, ja klients ir sniedzis neprecīzu vai nepatiesu informāciju;
	2. Informēt SIA Reaton, ja karte ir nozagta vai nozaudēta, pa e-pastu apdare@reaton.lv vai info@mc2.lv, vai zvanot pa vienu no tālruņa numuriem (+371 ) 25777771, (+371) 20405577.
	3. Atgriezt karti, kas ir nederīga vai sabojāta, Reaton tirdzniecības vai apkalpošanas vietās, lai to bez maksas aizstātu ar jaunu karti.
6. **PROFESSIONAL KARTES UZGLABĀŠANA**
	1. Karte jāpasargā no:
		1. jebkādiem asu priekšmetu un citu priekšmetu radītiem bojājumiem, kas varētu mehāniski bojāt kartes virsmu;
		2. tiešas saules gaismas un temperatūras ietekmes, citiem intensīviem ultravioletā starojuma un karstuma avotiem;
		3. spēcīga elektromagnētiskā lauka (mobilajiem tālruņiem, televīzijas iekārtām, datoru displejiem, mikroviļņu krāsnīm utt.);
		4. agresīvu ķimikāliju ietekmes;
		5. slodzes spēka, kura iedarbība pārsniedz 6 N/cm2.
	2. Karti pat īsu laika periodu nedrīkst pakļaut temperatūrai, kas ir zemāka par -35°C vai augstāka par +50°C. Optimālais kartes lietošanas temperatūras diapazons ir no 0°C līdz +25°C;
	3. Karte jāuzglabā īpašā kartes turētājā vai maka nodalījumā, kas paredzēts karšu glabāšanai, sargājot to no mobilajiem tālruņiem, atslēgām, šķiltavām utt.;
	4. Ja nepieciešams, karti atļauts tīrīt ar mīkstu drānu, neizmantojot atšķaidītāju, šķīdinātāju, skābi saturošus līdzekļus utt.
7. **PROFESSIONAL KARTES DERĪGUMA TERMIŅŠ UN PROGRAMMAS NOTEIKUMU GROZĪJUMI**
	1. Karte ir derīga nenoteiktu laiku kopš tās izsniegšanas un aktivizēšanas brīža;
	2. Karte var tikt bloķēta vai aizturēta sekojošos gadījumos:
		1. kartes īpašnieks to bojā, nozaudē vai citā veidā zaudē karti;
		2. tiek fiksēts, ka karti izmanto cita persona. Karti var izmantot tikai personas, kura informācija ir norādīta pieteikuma anketā vai minētā uzņēmuma pārstāvis;
		3. ja klients nav norādījis pieteikuma anketā obligāti norādāmo informāciju vai, ja sniegtā informācija ir neprecīza un/vai nepilnīga;
		4. ja karte nav tikusi lietota vairāk nekā 5 (piecus) gadus;
		5. saņemot pieteikumu par programmas kartes izdošanas un apkalpošanas līguma laušanu.
	3. Reaton saglabā tiesības pēc saviem ieskatiem noteikt, grozīt vai atcelt šos noteikumus un nosacījumus, atlaižu pieejamību un to tirdzniecības vietu sarakstu, kuros ir pieejamas atlaides, atlikt vai pārtraukt PROFESSIONAL programmu, savu lēmumu publicējot Reaton tirdzniecības vietās, tīmekļa vietnē, vai izmantojot jebkuru citu informācijas kanālu.
8. **NOBEIGUMA NOTEIKUMI**
	1. Šie noteikumi tiek interpretēti un kartes izsniegšana tiek veikta saskaņā ar Latvijas teritorijā spēkā esošajiem tiesību aktiem.
	2. Jebkuri un visi strīdi saistībā ar šiem noteikumiem vai saistībā ar karti, vai programmu, tiek risināti pārrunu ceļā, bet, ja risinājums nav iespējams, tad strīdi tiek risināti tiesā, saskaņā ar LR normatīvo aktu noteikto kārtību.